Matti Holma

Matti Holma, alkuaan Suorsholma (19. syyskuuta 1817 Alahärmä – 11. joulukuuta 1900 Alahärmä)Geni: Matti Juhonpoika Holma Viitattu 27.2.2021. oli suomalainen maanviljelijä, herastuomari ja valtiopäivämies. 

Holman vanhemmat olivat  Johan ja Elisabeth Margareta Andersdotter Tyni ja puoliso Maria Yrjöntytär Holma. Holma syntyi torpparin poikana, mutta oli sittemmin Suorsholman eli Holman talon isäntä. Hän toimi Alahärmässä kihlakunnanoikeuden puukkojunkkarien aikaan, toimien nimismiehen ja varanimismiehen apuna ”häjyjä” vangittaessa. Lautamiehen tehtävässään hän osallistui muun muassa Matti Haapojan vangitsemiseen. Holma toimi myös seurakunnan köyhäinhoitolautakunnan jäsenenä. 45 vuoden ikäisenä Holma valittiin talonpoikaissäädyn edustajana valtiopäiville 1863 Pohjanmaan keskisestä alisesta kihlakunnasta. Kaksikielisestä vaalipiiristä hänet valittiin suomenkielisen vähemmistön ehdokkaana manttaaliäänten enemmistöllä.  Holman puheenvuorot valtiopäivillä osoittavat hänen kantansa ja käsitystensä pohjautuneen oman kotipaikkakuntansa oloihin. Maatalouden kehittäminen oli hänelle ensisijaista. Valtiopäivätyöskentelyn aikana Holma lisäksi oppi arvostamaan erityisesti kansakouluhankkeen merkitystä. Marras-joulukuun vaihteessa 1863 hänet nimettiin talonpoikaissäädyn talousvaliokunnan varajäseneksi.

Matti Holmalle on pystytetty muistomerkki vuonna 2001 Alahärmän kirkonkylään kunnantalon eteen.Matti Holmalle muistomerkki Alahärmään Yle, 4.7.2001. Viitattu 13.1.2021.

Lähteet
 Eero Kojonen: Alahärmän historia I, Vaasa 1993 s. 517–523
 Eteläpohjalaisia elämäkertoja A-L. Vaasa 1963
 Hillevi Tyni (toim.): Matti ja Maria Holman suku. Saarijärvi 2003 

Viitteet

Luokka:Suomen suuriruhtinaskunnan talonpoikaissäädyn valtiopäivämiehet
Luokka:Suomalaiset maanviljelijät
Luokka:Etelä-Pohjanmaan historia
Luokka:Vuonna 1817 syntyneet
Luokka:Vuonna 1900 kuolleet